Olympiakos Pireu – Fiorentina este finala ediției din acest sezon a Conference League iar meciul este programat în această seară de la ora 22:00.
Pentru gruparea italiană aceasta este a doua finală consecutivă de Conference League, cea de anul trecut fiind pierdută în faţa echipei West Ham United.
De partea cealaltă, echipa din Pireu caută primul trofeu european, intr-o finală ce are loc pe terenul rivalei AEK Atena. Disputa din capitala Greciei va fi arbitrată de o brigadă portugheză, condusă de centralul Artur Dias.
Aproximativ 5.000 de poliţişti vor fi mobilizaţi pentru a asigura securitatea la finala Conference League, care va avea loc la Nea Filadefia, o suburbie a Atenei, a anunţat poliţia elenă. Toate adunările publice vor fi interzise miercuri în Attica, municipalitatea din Atena, iar şcolile vor fi închise în cartierele din apropierea stadionului Nea Filadelfia.